יום הזיכרון לחללי מערכות ישראל שמקום קבורתם לא נודע

יום הזיכרון לחללי מערכות ישראל שמקום קבורתם לא נודע נקבע על ידי הרבנות הצבאית בז' באדר, יום לידתו ויום מותו של משה רבנו לפי המסורת היהודית, מפני שעל פי ספר דברים, מקום קבורתו של משה לא ידוע: . בשנה מעוברת מצוין יום הזיכרון בז' באדר ב'.

בבית הקברות הצבאי בהר הרצל שבירושלים הוקם גן הנעדרים לזכר נופלים שמקום קבורתם לא נודע, ומדי שנה בז' באדר נערך שם טקס אזכרה ממלכתי לחללים אלה. בגן נמצא כותל זיכרון ועליו שמותיהם של חללי מערכות ישראל, שנפלו בגבולות הארץ ומחוצה לה, ומקום קבורתם לא נודע. 

173 מבין חללי מערכות ישראל מאז מלחמת העצמאות מוגדרים כיום כחללים שמקום קבורתם לא נודע, מתוכם 108 נהרגו במלחמת העצמאות.

ראו גם
 הנצחת חללי מערכות ישראל
 נעדר (צבא)

קישורים חיצוניים

 מקום קבורתם לא נודע, באתר "יזכור"
 
ענף אית"ן - איתור נעדרים, באתר צה"ל

הערות שוליים

ישראל: ימי זיכרון
הנצחת חללי מערכות ישראל
אירועים בחודש אדר